<http://schema.org/articleBody>
"Mauricio Pochettino ja t\u00E9 dos nous efectius per completar la plantilla amb qu\u00E8 aspira a tancar una bona segona volta: es tracta del migcampista de 19 anys Philippe Coutinho i del davanter nigeri\u00E0 -amb passaport espanyol- de 29 Kalu Uche. El primer arriba a Barcelona cedit per l&amp;#039;Inter de Mil\u00E0 fins a final de temporada, mentre que el segon, que s&amp;#039;havia quedat sense equip despr\u00E9s de la fallida econ\u00F2mica del seu club, el Neuchatel su\u00EDs, s&amp;#039;ha vinculat amb l&amp;#039;entitat periquita fins al juny del 2013. L&amp;#039;Espanyol no descarta que, abans que es tanqui el mercat de fitxatges aquesta matinada, es pugui confirmar alguna altra incorporaci\u00F3. V\u00EDctor S\u00E1nchez, company d&amp;#039;Uche al Neuchatel i que es troba tamb\u00E9 sense equip, t\u00E9 molts n\u00FAmeros de concretar el seu trasp\u00E0s per l&amp;#039;Espanyol en les pr\u00F2ximes hores. De moment els \u00FAnics dos refor\u00E7os s&amp;#039;entrenaran avui mateix a la Ciutat Esportiva amb els seus nous companys, despr\u00E9s de superar les proves m\u00E8diques a les quals se sotmetran a primera hora del mat\u00ED a la Cl\u00EDnica Creu Blanca i que completaran les proves f\u00EDsiques que ja van passar ahir a la tarda. Despr\u00E9s de la primera sessi\u00F3 amb el grup a Sant Adri\u00E0, tots dos futbolistes es despla\u00E7aran a l&amp;#039;estadi de Cornell\u00E0-El Prat per ser presentats oficialment com a nous fitxatges blanc-i-blaus. Les incorporacions responen a les exig\u00E8ncies del t\u00E8cnic argent\u00ED, que reclamava refor\u00E7os per poder afrontar amb garanties la segona part de la temporada, en qu\u00E8 l&amp;#039;objectiu \u00E9s mantenir la bona l\u00EDnia que permeti a l&amp;#039;equip acabar en posicions de jugar competici\u00F3 europea l&amp;#039;any vinent. De fet, el mateix Coutinho va recon\u00E8ixer que arriba a l&amp;#039;Espanyol decidit a &amp;quot;ajudar l&amp;#039;equip a entrar a la Champions&amp;quot;. Uche, que ja va vestir la samarreta blanc-i-blava durant la seva curta etapa al filial l&amp;#039;any 2000, no va concretar tant els seus objectius, per\u00F2 va assegurar que entregar\u00E0 tot el que t\u00E9 per &amp;quot;ajudar l&amp;#039;equip&amp;quot; en el que pugui i &amp;quot;seguir millorant com a professional&amp;quot;.  Les lesions a la zona d&amp;#039;atac, amb \u00C1lvaro, Pandiani i Sergio Garc\u00EDa fora de combat, havien debilitat l&amp;#039;equip i Kalu Uche, un jugador experimentat que va estar-se sis temporades a l&amp;#039;Almeria -quatre a Primera i dues a Segona-, aportar\u00E0 la dosi de gol i rematada que exigia Pochettino. Uche ha marcat 27 gols en 117 partits a la m\u00E0xima categoria. La missi\u00F3 de l&amp;#039;\u00FAltima passada, de generar les ocasions, recaur\u00E0 en el jove Coutinho, de qui diuen meravelles al Brasil, on \u00E9s un fix de les categories inferiors de la  sele\u00E7ao . El brasiler coneix alguns dels jugadors de la plantilla que, com ell, van participar en el Mundial sub-20 de Col\u00F2mbia aquest estiu. Jordi Amat, en roda de premsa, va dir d&amp;#039;ell que &amp;quot;\u00E9s t\u00E8cnic, agressiu, llest i sap xutar&amp;quot;, mentre que \u00C1lvaro V\u00E1zquez, des del seu compte de Twitter, li va donar la benvinguda i va dir que \u00E9s un &amp;quot;jugador\u00E0s&amp;quot;. Una cl\u00E0usula i el Mallorca Si ahir va ser un dia intens per a Ramon Planes, el director esportiu de l&amp;#039;Espanyol, avui encara ho ser\u00E0 m\u00E9s fins que es tanqui el mercat d&amp;#039;hivern a les 00.00 h. L&amp;#039;opci\u00F3 de l&amp;#039;exblaugrana V\u00EDctor S\u00E1nchez, si b\u00E9 est\u00E0 molt avan\u00E7ada, s&amp;#039;encalla en una cl\u00E0usula que obligaria l&amp;#039;Espanyol a pagar uns diners al Bar\u00E7a. El Mallorca, que tamb\u00E9 est\u00E0 interessat a fitxar-lo, \u00E9s l&amp;#039;altre motiu que frena l&amp;#039;operaci\u00F3."^^<http://www.w3.org/2001/XMLSchema#string>
<http://www.ara.cat/esports/Coutinho-Uche-reforcos-ambiciosos_0_637736266.html>